text: Politi: Vær opmærksom på mulig tricktyv 
  19 maj 2018 kl. 09.39
  To steder i Ribe har en 60-årig, udenlandsk mand forsøgt at veksle et bundt 100 kronesedler. 
  Syd- og Sønderjyllands Politi advarer nu mod en mulig tricktyv eller veksling af falske penge. 
  Det sker, efter en ca. 60-årig udenlandsk mand har forsøgt at veksle 100 kronesedler to steder i Ribe. Og han har måske også forsøgt sig i Tønder. 
  Politiet skriver i sit tweet, at manden var i besiddelse af et stort bundt sedler og opfordrer borgerne til at være opmærksomme.
  Ribe: Muligt forsøg på tricktyveri eller veksling af falske penge. 2 steder i Ribe har en ca 60 årig udenlandsk mand forsøgt at veksle 100 kronessedler. Han var i besiddelse af et tykt bundt sedler. Har muligvis også forsøgt sig i Tønder. Vær opmærksom. #politidk
  
  